text: BIOS må klare sig med overarbejde
  20 juli 2015 kl. 14.52
  BIOS må klare de første måneder med ekstra vagter og overarbejde. Det er Region Syddanmark helt trygge ved. Og betalingen for overtiden er det hollandske selskabs eget problem.
  - Jeg går ud fra, at de overholder alle regler, siger formanden for regionens præhospitale udvalg, Thyge Nielsen (Venstre).
  - Redderne har været indstillet på at tage ekstra vagter. De bliver jo honoreret for det ekstra arbejde, siger direktør Morten Hansen, BIOS Danmark, til TV SYD.
  Thyge Nielsen er klar over, at ekstra vagter og overtidsbetaling koster mange penge.
  - Det kan ikke være en permanent situation. Men det er BIOS eget problem.
  - Hvis det kan løbe rundt for BIOS er det så et tegn på, at Falck har taget sfor meget ambulance-kørslen?
  - Det vil jeg ikke sige noget om. Men jeg kan jo i Falcks regnskab se, at de har haft et meget stort overskud på ambulancekørslen. Og efter den nye konkurrencen, har Falck sænket sine priser på bl.a. Sjælland, så de er på niveau med det, vi fremover skal betale.
  Interview med Morten Hansen, BIOS, og Thyge Nielsen, Region Syddanmark. (Vari9ghed: 2.51)
  